CELEX: 32014D0174
Language: sk
Date: 2014-03-18 00:00:00
Title: 2014/174/SZBP: Rozhodnutie Politického a bezpečnostného výboru EUTM MALI/1/2014 z  18. marca 2014 o vymenovaní veliteľa misie EÚ pre vojenskú misiu Európskej únie na podporu výcviku ozbrojených síl Mali (EUTM Mali) a o zrušení rozhodnutia EUTM Mali/1/2013

29.3.2014   
            
            
               SK
            
            
               Úradný vestník Európskej únie
            
            
               L 95/30
            
         ROZHODNUTIE POLITICKÉHO A BEZPEČNOSTNÉHO VÝBORU EUTM MALI/1/2014
   z 18. marca 2014
   o vymenovaní veliteľa misie EÚ pre vojenskú misiu Európskej únie na podporu výcviku ozbrojených síl Mali (EUTM Mali) a o zrušení rozhodnutia EUTM Mali/1/2013
   (2014/174/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na rozhodnutie Rady 2013/34/SZBP zo 17. januára 2013 o vojenskej misii Európskej únie na podporu výcviku ozbrojených síl Mali (EUTM Mali) (1), a najmä na jej článok 5,
   keďže:
   
               (1)
            
            
               Podľa článku 5 ods. 1 rozhodnutia 2013/34/SZBP Rada poverila Politický a bezpečnostný výbor (PBV), aby v súlade s článkom 38 Zmluvy o Európskej únii prijímal príslušné rozhodnutia týkajúce sa politickej kontroly a strategického usmerňovania misie EUTM Mali vrátane rozhodnutí o vymenovaní následných veliteľov misie EÚ.
            
         
               (2)
            
            
               PBV prijal 19. júla 2013 rozhodnutie EUTM MALI/1/2013 (2), ktorým bol brigádny generál Bruno GUIBERT vymenovaný za veliteľa misie EÚ pre EUTM Mali.
            
         
               (3)
            
            
               Francúzsko 15. februára 2014 navrhlo, aby bol za nového veliteľa misie EÚ pre EUTM Mali vymenovaný brigádny generál Marc RUDKIEWICZ, ktorý by vo funkcii nahradil brigádneho generála Bruna GUIBERTA.
            
         
               (4)
            
            
               Vojenský výbor EÚ 21. februára 2014 odporučil, aby PBV za veliteľa misie EÚ pre EUTM Mali vymenoval brigádneho generála Marca RUDKIEWICZA, ktorý by vo funkcii nahradil brigádneho generála Bruna GUIBERTA.
            
         
               (5)
            
            
               Rozhodnutie EUTM MALI/1/2013 by sa malo zrušiť.
            
         
               (6)
            
            
               V súlade s článkom 5 Protokolu 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracúvaní a vykonávaní rozhodnutí a opatrení Únie s obrannými dôsledkami,
            
         PRIJAL TOTO ROZHODNUTIE:
   Článok 1
   Brigádny generál Marc RUDKIEWICZ sa týmto vymenúva za veliteľa misie EÚ pre vojenskú misiu Európskej únie na podporu výcviku ozbrojených síl Mali (EUTM Mali) od 1. apríla 2014.
   Článok 2
   Rozhodnutie EUTM MALI/1/2013 sa týmto zrušuje.
   Článok 3
   Toto rozhodnutie nadobúda účinnosť 1. apríla 2014.
   
      V Bruseli 18. marca 2014
      
         
            Za Politický a bezpečnostný výbor
         
         
            predseda
         
         W. STEVENS
      
   
   
      (1)  Ú. v. EÚ L 14, 18.1.2013, s. 19.
   
      (2)  Rozhodnutie Politického a bezpečnostného výboru EUTM Mali/1/2013 z 19. júla 2013 o vymenovaní veliteľa misie EÚ pre vojenskú misiu Európskej únie na podporu výcviku ozbrojených síl Mali (EUTM Mali) (Ú. v. EÚ L 202, 27.7.2013, s. 22).